
REZUMAT 


Textul de față poate fi considerat un scenariu de modelare conceptuală si, implicit, o hartă 
cognitivă a disciplinei muzicologie. Două asertiuni au funcția de generatori ai întregului 
discurs descriptiv-analitic si anume: 1. muzicologia este o disciplină academică si o știință 
de substanță filologicá si 2. ca metodă și discurs muzicologia este o știință compozită, 
constituită ca si consecința unei sinteze interdisciplinare aplicată gândirii si practicilor 
muzicale. Astfel, prezentarea celor doi constituenți ai săi — istoric si sistematic, asa cum le-a 
conceput Guido Adler — servește doar ca punct de plecare sau „coloană vertebrală” 
conceptuală pentru o deschidere disciplinară-interdisciplinară mult mai largă, fapt 
determinat de situația în care până si cele două nuclee generative ale muzicologiei — istoric 
şi sistematic — sunt la rândul lor aplicații în domeniul muzicii a metodologiilor istoriei (ideea 
evoluţiei) si biologiei (ideea taxonomiei). Necătând însă la aceste două „stigmate“ 
determinante — filologic ca esenţă si multidisciplinar ca metodologie — muzicologia se 
prezintă în contemporaneitate drept o autentică știință, un instrument funcțional de 
cercetare a fenomenelor sonore în calitatea lor de fapte culturale și în același timp drept un 
legitim si necesar membru al trinitátii compozitie-interpretare-muzicologie. 


Cuvinte-cheie: muzicologie, multidisciplinar, analitic, descriptiv, filologic, taxonomic, 
normativ 

0. Spre deosebire de arta compoziţiei sau interpretării, muzicologia se 
prezintă drept știință şi în consecinţă ar putea fi considerată în calitatea ei de 
instrument de cunoaștere a artei muzicale. Deja aici este amorsat un prim 
„conflict” metodologic deoarece este vorba despre două căi divergente ca substanță 
sau domenii eterogene ca metodă ale gândirii — artisticul prin definiţie intuitiv, 
imaginativ şi astfel intens generativ si științificul prin definiţie rational, analitic si 
astfel deconstructiv. În același timp, spre exemplu, compoziția poate fi învățată 
urmând procedura științifică-didactică, prin asimilarea unor discipline necesare a 
armoniei, contrapunctului, formelor muzicale sau orchestratiei, însă nu pot fi 
învăţate elanul si energia imaginativá care determină declanșarea actului creativ, 
ceea ce tine exclusiv de creativ-artistic. 

Astfel, muzicologia poate fi consideratá a fi stiintá anume in másura in 
care ea functioneazá ca metodá a cunoasterii doar prin recursul la suma de date 
obiective (constatabile — partituri sau texte notionale) referitoare la gândirea si 
practica muzicalá pentru care formuleazá, la rándu-i, taxonomii si descrieri 
conceptual-normative. Mai mult, într-o strânsă legătură cu sarcina evaluării 
normative, muzicologia are şi sarcina evaluării valorice, iar acestea două (normativ 
şi valoric) funcționează ca instrumente pentru sistematizarea taxonomică și 
cronografierea istorică a gândirii si practicii muzicale. Tot astfel, muzicologia își 
poate aplica siesi ambele tehnici — sistematică si istorică — în vederea unei 
autoreprezentări si autoevaluări critice. 

Altfel spus, in comparaţie cu arta compoziţiei sau interpretării, 
muzicologia este știință în măsura în care primele două nu sunt si nici nu ar putea 
fi vreodată. Până la urmă, termenul muzicologie este un cuvânt, însă unul care 
desemnează pe cel de-al treilea element, ultimul, al unui ansamblu organic prin 
care articularea gândirii muzicale își atinge forma deplină și care se constituie 
astfel: compozitorul ca element generativ, interpretul ca element reiterativ, de 
conservare si perpetuare, si muzicologul ca element analitic și evaluativ 
normativ-valoric, generatorul, depozitarul şi conștiința întregului ansamblu. 
Si doar astfel toate trei elementele, dar mai ales primele două, capătă posibilitatea 
de a se cunoaște, ceea ce altfel le-ar fi pur și simplu imposibil. 


1. Descrierea tipologică a activităţii ca disciplină academică si știință: 


De la bun începutul textului nostru vom proceda în același fel în care a 
procedat muzicologul american Leonard B. Meyer în deschiderea propriului 
volum intitulat Music and Style. Adică, vom începe cu o definiție, însă, evident, 
nu una a stilului, ci una a muzicologiei. 


Definiţie: Numim muzicologie știința al cărei obiect de studiu este constituit 
din totalitatea fenomenelor sonore în calitatea lor de fapte culturale. 

Considerând muzica o formă specifică de practicare a culturii, muzicologia se 
edifică drept o ştiinţă a normelor si legitátilor gândirii si practicii culturale 
muzicale. 


Spre exemplu, „cântul” păsărilor, zgomotul unei uzine sau sonoritatea 
caracteristică produsă de o locomotivă sunt fenomene sonore în calitatea lor de 
sisteme de semnalizare (a intentiilor, a identităţii, a prezenţei, a comportamentului 
sau a localizării spaţiale). De „cântul” păsărilor se ocupă în egală măsură 
ornitologia si etologia, unde se regăseşte si „cântul” balenelor sau al elefanților. 
Într-un al doilea sens, nu poate fi considerată artistică în accepţia europeană a 
termenului manifestarea muzical-ritualică tribală sau oricare alt tip de practică 
muzicală neîncadrabil în percepția europeană de substanţă estetică (act non-artistic 
si non-estetic) si care este obiect de studiu în egală măsură pentru antropologia 
culturală si etnografie. În acest caz, este relevantă reacţia lui Claude Debussy față 
de sonoritatea gamelanului balinez pe care el o receptează drept muzică în sensul 
de fenomen/material sonor valorizabil drept fapt artistic. 

Ca fapt cultural însă, semnalele păsărilor sunt reformulate ca si cânt in 
percepţia umană, iar ca fapt cultural sunt, spre exemplu, înfăptuite în lucrările lui 
Olivier Messiaen, imaginea sonoră a uzinei sau a locomotivei în lucrări muzicale 
aparţinând lui Alexander Mosolov si, respectiv, lui Arthur Honegger. Un exemplu 
relevant al reformulării fenomenului sonor în fapt cultural ar fi de regăsit în 
activitatea lui Pierre Schaeffer şi concepția muzicii concrete. 


2. Comentarii necesare: de la fapt ambiental (natural și spontan) la fapt 
muzicologic (cultural, rational, științific) 


Comentariu 1: transferul este efectuat de la fenomen sonor la fapt cultural, de 
la ontologic la hermeneutic, de la manifestare la text. 

Comentariu 2: într-un sens mai restrâns și situat deja în interiorul 
câmpului cultural al artei muzicale, transferul se efectuează de la fenomenalitatea 
sonoră  (muzical-artistică, în format cultural) la  obiectualitatea textuală, 
notional-cripticá (drept fapt deja muzicologic). 

Comentariu 3: abordarea muzicologicá este, in esentá, de substantá 
critic-analitică, principiu care defineşte consistenţa discursului muzicologic ca 
obiect literar-descriptiv!. 

Comentariu 4: prin text se înțelege atât discursul sonor articulat notat ca 
partitură, cât şi manifestările sonore formulate ca act în toate formele posibile care 


1 „Repertories are determined by performers, canons by critics - who are by preference musicians, 
but by definition literary men or at least effective writers about music. Literary models lie close at hand 
for the categories that music critics have to manipulate." Joseph Kerman, A Few Canonic Variations, 
in: Critical Inquiry, Vol. 10, No. 1, Canons (Sep., 1983), p. 112. 

intră în definiţia faptului cultural. Aceste două forme sunt „textuale” si reprezintă 
obiectul de studiu al muzicologiei, în calitatea lor de dovezi obiective ale gândirii 
muzicale — solide în obiectivitatea lor materială și astfel fiind analizabile si 
sistematizabile. 

Comentariu 5: transferul de la act la text presupune o explicabilă 
„distorsiune” prin transferul de la sonoritate la imagine (a literelor, cuvintelor și a 
textului în general), determină o slăbire a consistentei si relevantei, precum si o 
relativizare a semnificatiilor (hermeneutica) in virtutea diferentei radicale de statut 
ca fenomen. Cele două imagini - sonorá-fenomenalá si, respectiv, textuală, 
notional-descriptivá — nu sunt reductibile una la cealaltă (non-reversibile), relația 
funcționând doar într-un sens univoc — dinspre fenomenul sonor înspre textul 
notional-literar. 

Comentariu 6: Ca si conceptie, stiinta muzicologiei se prezintá in imaginea 
unui dublu paradox: 

6.1. Paradox 1: in esentá, ca discurs, muzicologia reprezintá un discurs 
notional cu functia de interpretare analiticá a unui discurs sonor. Ín aceastá situatie 
drept paradoxalá apare intentia de a edifica o cale de acces intre douá ontologii de 
altfel inconciliabile: fenomenalitatea sonoră si textualitatea notional-scripticá. 
Astfel, muzicologia poate fi considerată o disciplină filologicá orientată 
hermeneutic pe explicitarea actului muzical, cu toate consecinţele care decurg de 
aici ca documente analizabile. 

6.2. Paradox 2: ca metodă, muzicologia se dovedeşte a fi o disciplină 
compozită în virtutea substanţei sale filologice (notionale) si a intenţiei de a descrie 
totalitatea implicatiilor posibile ale fenomenului sonor în existența culturală. 
Forma notional-scripticá permite efectuarea unui împrumut din discipline 
stiintifice-academice concepute în același format notional-scriptic. Astfel, este 
vorba despre nevoia implicării în discursul muzicologic a vocabularelor și 
metodelor din mai multe discipline/stiinte notionale precum: filologia (în special 
comparată), psihologia, pedagogia, sociologia, filosofia, istoria, estetica, 
antropologia, etnografia, semiotica, estetica, retorica etc., atâta timp cât și 
muzicologia intră în domeniul cunoașterii umanului, deoarece în esență muzica 
este făcută de către oameni, despre oameni și pentru oameni. 


3. Tipologii: 


a. Diferentieri necesare: Este necesar de făcut diferenţia între muzicologia 
ca știință a cercetării si, respectiv, ca disciplină academică sau știință a învățării, 
între ipostaza practicii (cognitive) de cercetare si, respectiv, ipostaza 
propedeutic-formativă, de învățare a elementelor, relaţiilor, taxonomiilor, 
sensurilor şi exersarea acestora în condiţii controlate. 

4. Tipologii si evolutii: 


b. Ca fapt cultural-stiintific, muzicologia a fost conceputá la 1885 de 
Guido Adler (1855-1941) (insotit de colaboratorii sái Philipp Spitta (1841-1894) si 
Friedrich Chrysander (1826-1901)) fondatorul domeniului, din douá tipuri de 
abordare complementare: muzicologia istoricá si, respectiv, sistematicá, aceste 
două titluri reflectând nu atât sensul propriu-zis al termenilor, cát mai degrabă 
sensul sistematizator al inițiativei lui Adler. 

Tot astfel, momentul Adler (1885) ar putea fi văzut ca reluare la un alt 
nivel al momentului Alexander Baumgarten (1714-1762) — 1750 —, inventatorul 
esteticii ca știință a perceptiilor (senzatiilor) logicizate. Importantá este această 
preocupare pentru încadrarea științifică — notional-discursivá, logic-rationalá si 
analitic-descriptivă — a unui principiu (senzațiile logicizate) sau a unui întreg 
domeniu al gândirii și practicii umane (practica muzicii). 

b.1. În fapt, ca știință a muzicii, muzicologia se naște ca tentativă de a 
formula ştiinţific imaginea domeniului gândirii muzicale prin împrumutul 
metodei de la știința istoriei (tipologiile de grupuri sociale, conceptul evoluţiei 
istorice şi principiul periodizárii temporal-geografice) si, respectiv, de la știința 
biologiei (taxonomiile, tipologiile și principiul evoluţiei). Este de remarcat faptul că 
muzicologia se naște ca ştiinţă în trena filosofiei pozitiviste (Auguste Comte), 
considerată o ultimă fază în dezvoltarea cunoașterii umane, urmând după cele 
religioasă şi metafizică. Astfel, pozitivismul serveşte drept element unificator, de 
sinteză, a metodelor istoriei si biologiei, fiind vorba despre o abordare de tip 
empiric, critic-analitic, a datelor experienţei. 

b.2. Urmând ramura istorică a muzicologiei este posibilă o istorie 
propriu-zisă a muzicologiei, cu toate implicaţiile în egală măsură evolutiv-istorice, 
cât si sistematic-conceptuale. În acest sens, poate fi vorba despre cele două 
începuturi ale muzicologiei: momentul Adler — cu formularea conceptuală a unei 
noi ştiinţe și, respectiv, momentul Riemann - cu formularea metodologicá a 
tipologiilor de discipline academice sau, altfel spus, a reformulării disciplinelor 
compoziţiei în discipline ale muzicologiei: reorientarea de la focalizarea pe 
necesarul practic-utilitar înspre cercetare, diferențiere și aprofundare teoretică. 

b.2.1. Ulterior, aceste două ramuri ale muzicologiei — istorică şi sistematică, 
pornind de la concepţia lui Guido Adler — determină și relevarea unor nume 
reprezentative pentru fiecare tip de orientare. Spre exemplu, pentru ramura 
sistematică este reprezentativă preocuparea  muzicologului ^ american 
Charles Sieger (1886-1979) sau a muzicologului sloven Oskár Elschek (n. 1931), 
pe cánd pentru cea istoricá ar fi de parcurs, spre exemplu, scrierile muzicologilor 
germani Herman Abert (1871-1927), Friedrich Blume (1893-1975) sau Willi Apel 
(1893-1988). Ambele ramuri au fost abordate de Walter Wiora (1906-1997) în: 
Historische und systematische Musikwissenschaft (Tutzing: Schneider, 1972) sau într-o 

altă scriere a aceluiaşi autor precum Metodologia muzicologiei (in biblioteca 
Academiei de Muzică „Gheorghe Dima", la cota Ig). 

b.2.2. Evolutia muzicologiei ca stiintá a insemnat o progresivá diferentiere 
şi cristalizare a unor noi tipuri de abordare metodologicá precum cea analitică, de 
această dată pornind de la concepţia normativă a lui Hugo Riemann (1849-1919). 
În acest sens este exemplară metoda analitică — reductia scriiturii armonice — 
a austriacului Heinrich Schenker (1868-1935), teoriile asupra contrapunctului ale 
rusului Serghei Taneiev (1856-1915) şi ale danezului Knud Jeppesen (1892-1974) 
sau cele trei scrieri analitice ale elvetianului Ernst Kurth (1886-1946) — contrapunctul 
linear la Bach, criza armoniei romantice la Wagner si principiile formelor simfonice 
la Bruckner. Într-o opoziție radicală cu teoria reductionistá (excluzivá) 
schenkerianá apare conceptia analiticá totalizatoare (incluzivá) a muzicologului 
polonez Jozef Chominski (1906-94), inventatorul concepţiei sonoristice. 


5. Jocul cu istoria: exercitii de inventare a unui trecut ca practică de legitimare a 
prezentului 


b.3. Muzicologia este o disciplină academică si o ştiinţă care se naşte cu o 
istorie deja gata scrisă si care nu are nevoie de timp evolutiv pentru a şi-o acumula. 
În această situaţie ar exista două interpretări: 

b.3.1. Muzicologia apare ca expresie a unui cuantum suficient de 
experiență istorică si conceptuală pentru a putea fi formulată ca domeniu al 
cunoaşterii cu o metodă proprie, legitimată prin însăși consistenţa acumulărilor 
deja realizate până la momentul Adler-1885; 

b.3.2. Muzicologia este expresia deductiilor sistematizante ale lui Guido 
Adler, idee si conceptie ale unui nou domeniu al stiintei care este formulat prin 
transfer si sinteză, inventându-și o istorie pentru a-și afirma legitimitatea in 
contextul prezentului; 

b.4. Se operează astfel cu argumentul autoreferential si astfel slab al 
similitudinii conform căruia Pitagora ar putea să fie și muzician-practician, dar și 
muzicolog-teoretician, Platon — si estetician, împreună cu Boethius si Martianus 
Capella, iar conceptia lui Adler isi gáseste o similitudine legitimatoare tocmai in 
Antichitatea greacá in sistemul lui Aristides Quintilianus. 

b.5. Urmând procesului de transfer si adaptare, s-a procedat la ideea de 
proiectare asupra trecutului a concepțiilor afirmate în prezent (spre exemplu, în 
prezentul lui Adler si apoi rând pe rând, în prezentul lui Riemann, Schenker, 
Kurth, Asafiev sau Rosen și Bukofzer). Intenţia este una dublă, de legitimare prin 
descoperirea unor confirmări ale prezentului în trecut și astfel edificarea unei 
genealogii sau descendente legitimatoare care ar conferi, spre exemplu, celor patru 
invenţii moderne - retorica, estetica, hermeneutica si semiologia muzicale o 
soliditate istorică şi consistență valorică. Este evident cá pentru a-și dovedi 

legitimitatea in noul càmp de aplicare, unul funciarmente stráin — domeniul 
gândirii şi practicii muzicale — aceste patru ,stiinte" nu ar avea alte argumente 
doveditoare decât aducând dovezi din spaţiul de origine — gândirea si practica 
lingvistică-filologică. La fel de evident este că fiind eterogene muzicii prin natura 
sa lingvistică si metoda comparativ-speculativá, în noul domeniu de aplicare toate 
patru se dovedesc a fi nu altfel decât forme slabe în sens potenţialului lor analitic. 

b.5.1. Astfel, spre exemplu, în Antichitatea greacă este uzitată polarizarea 
Pitagora-Platon ca diferență între abordarea acustică misticá-numeralá si 
filosofic-speculativă, incluzând consecințe în plan estetic sau sociologic, desi 
propriu-zis „muzicologică” ar trebui considerată activitatea lui Aristoxenos din 
Tarent, aşa cum o conceptualizează Flora R. Levin în Greek Reflections on the Nature 
of Music, (Cambridge/New York: Cambridge University Press, 2009) sau Mitzi 
DeWhitt în  Aristoxenus's Ghost: An Ancient Metaphysical Mystery Solved 
(Bloomington: XLibris Corporation, 2004). 

b.5.2. În linii generale, gândirea muzicală teoretică a Evului Mediu ar 
trebui considerată drept perioadă de formulare normativă a bazelor gândirii și 
practicii muzicale moderne (diferite de cea antică): inventarea notatiei (teoria 
înălțimilor) - Guido d'Arezzo (991/992-1033) cu al său tratat intitulat Micrologus 
(1026), precum si inventarea duratelor Johannes de Garlandia (1270-1320) cu 
De Mensurabili Musica (aprox. 1250), Johannes de Muris (aprox. 1290-aprox. 1355) 
cu Notitia artis musicae (1319-21) sau Ars contrapuncti secundum (după 1340), 
Franco din Cologne (activ în deceniul 50-60 al secolului al XIV-lea) cu Ars cantus 
mensurabilis (aprox. 1260) sau Philippe de Vitry (1291-1361) cu al sáu Ars Nova 
(aprox. 1320)!. 

b.5.3. La rândul ei, Renașterea muzicală continuă efortul normativ al 
teoreticienilor medievali prin tratate referitoare la sistemul de organizare sonoră 
modal - Heinrich Glarean (1488-1563) cu Dodecacordon, Gioseffo Zarlino 
(1517-1590) cu Le institutioni harmoniche (1558) si Dimonstrationi harmoniche (1571), 
însă deja si la arta compoziţiei — Johannes Tinctoris (1435-1511) cu Liber de arte 
contrapuncti, Nicola Vicentino (1511-1575) cu L'antica musica ridotta alla moderna 
prattica — sau de sintezá — Franchinus Gaffurius (1451-1522) cu Practica musicae 
(1896) sau Vincenzo Galilei (1520-1591) cu un început de studiu al acusticii în 
accepţia modernă a termenului. Numele celui din urmă a devenit celebru și prin 
disputa cu Zarlino (în scrierea Dialogo de la 1581), continuată prin altă dispută între 
Giovanni Artusi (1540-1613) cu scrierea Delle imperfettioni della musica moderna 
(1600) si Claudio Monteverdi (1567-1643) cu Avvertimenti la a V-a carte a 
madrigalelor (1605), amândouă ,inclestárile" servind procesul de tranziţie 
conceptuală de la Renaștere la barocul muzical. 


1 A se vedea Sarah Fuller, A Phantom Treatise of the Fourteenth Century? The Ars Nova, în: The Journal of 
Musicology 4, no. 1 (Winter 1985-86): pp. 23-50. 

Aceastá evolutie printr-o continuá autoreinventare criticá — practica 
disputelor cu o puternică dominantă de recanonizare — poate fi considerată drept o 
genealogie axială a muzicologiei, una paralelă cu autoreinventarea critică a artelor 
compoziției si interpretării. 


6. Muzicologia în expansiune: multiplicarea tipologică drept afirmare a 
potenţialului evolutiv 


b.6. Urmând orientările istorică, sistematică şi analitică, o a patra metodă 
s-ar referi la critica muzicală. Sensul modern al acestei metode ar putea fi definit 
prin relationarea a două personalităţi ca francezul François-Joseph Fétis si 
austriacul Eduard Hanslick. Acesta din urmă excelează cu o importantă scriere de 
substanţă estetică — Vom Musikalisch-Schónen (Despre frumosul muzical), sugerând 
astfel atât o deschidere înspre viitoarea metodă a hermeneuticii muzicale, cât şi o 
tri-unitate între critica, estetica și hermeneutica muzicală ca metode crescând din 
același nucleu metodologic al explicitării (notional-discursive) a sensurilor 
fenomenului muzical. 

În sens modern, cultivarea acestei metode a criticii muzicale drept 
activitate articulată profesional ar putea porni de la scrierile lui E. T. A. Hoffmann 
(1776-1822) (pornind de la celebra critică a interpretării Simfoniei a V-a de 
Ludwig van Beethoven) şi continuate prin Hector Berlioz (1803-1869), 
Robert Schumann (1810-1856), Adolf Bernhard Marx (1795-1866), Franz Liszt 
(1811-1886), Richard Wagner (1813-1883), Alexandr Serov (1820-1871), 
Hermann Larosh (1845-1904) Claude Debussy (1862-1918) Paul Bekker 
(1882-1937), Theodor W. Adorno (1903-1969) şi până la contemporanii Kyle Gann 
(n. 1955) sau Alex Ross (n. 1968). 

b.7. Imediat ulterior momentului Adler, care formuleazá un nou obiectiv si 
astfel orientează gândirea ştiinţifică în acest sens, se nasc si alte trei orientări sau 
subdomenii ale muzicologiei. Prin efortul austriacului Erich Moritz von 
Hornbostel (1877-1935) se naste etnomuzicologia (cu un arc evolutiv intins, spre 
exemplu, prin Constantin Brăiloiu (1893-1958) până la Bruno Nettl (n. 1930)), prin 
germanul Curt Sachs (1881-1959) (impreuná cu Hornbostel) este formulatá stiinta 
instrumentelor muzicale — organologia, iar prin Hermann Kretzschmar (1848-1924) — 
stiinta interpretării actului si lucrărilor muzicale, hermeneutica muzicală — cu o 
continuare fructuoasă în scrierile lui americanului Lawrence Kramer (n. 1946), 
muzicolog cu deschidere înspre orientarea contemporană New Musicology. 

c. Ca știință a faptelor culturale sonore, muzicologia se prezintă drept un 
domeniu însoțitor şi de aceea secund domeniului artistic manifest, fenomenal, 
pe care îl cercetează și interpretează. În realitate, este vorba despre o articulare 
bimorfá de învățare şi de practicare (de  interpretare-cercetare 
muzicologicá-stiintificá). În cea de a doua fază este vorba despre posibilitatea de a 

formula imaginea si sensurile prin intermediul mai multor ,scenarii de modelare 
conceptuală” (a se vedea în acest sens: Oleg Garaz, Exerciţii de muzicologie, 
Cluj-Napoca: MediaMusica, 2014, Introducerea la Partea a II-a). 

c.1. Este de remarcat faptul că până in 1885 o serie de discipline precum 
contrapunctul, armonia, formele si orchestratia erau definite ca discipline ale 
ştiinţei (si artei) compoziţiei, nefiind vorba despre nicio atributie muzicologicá a 
acestora. 

c.2. Tot astfel au stat lucrurile si cu teoria esteticii (Baumgarten, 1750), 
aceasta nefiind concepută ca orientată înspre muzică. În același sir se înscriu si o 
serie de ştiinţe adaptabile muzicii precum psihologia, sociologia, antropologia, 
etnografia sau semiotica. 

c.3. În opoziție, drept o autentică ştiinţă muzicologicá se prezintă a fi 
acustica, datând încă de la experienţele lui Pitagora (sec. VI î. H.) şi de aici 
subdomeniile psihologiei muzicale precum domeniul receptării (muzicale) şi în 
special metodologia cercetării auzului (muzical). 

d. Cele două grupuri constitutive ale muzicologiei — istorică si sistematică 
- sunt animate si puse în relaţie prin criteriul abordării de tip conceptual-analitic — 
în calitatea lui de formă sintetică, sistematic-istorică, dar şi în calitate de formă 
practică, de aplicare a conţinutului primelor două. 

d.1. Aici este vorba despre un sistem consensual conceptual-muzicologic 
de referință care cuprinde totalitatea conceptelor referitoare la formele de bază ale 
gândirii si practicii muzicale: sistemul hexamorf, de la conceptul de sunet muzical 
şi până la conceptul de canon. (a se vedea în acest sens Oleg Garaz, Genurile 
muzicii: ideea unei antropologii arhetipale, Bucureşti, Eikon, 2016, Partea a II-a) 


7. Alternative metodologice slabe ca moștenire a umanismului renascentist 


e. Tot de la sfârşitul Renașterii datează și un eveniment care pe bună 
dreptate ar putea fi considerat drept determinant până şi în cazul nașterii 
muzicologiei ca ştiinţă de substanţă filologicá. Este vorba despre ideea lui Giulio 
del Bene, membru al Accademia degli Alterati din Florenţa, care la 1856 propune 
transferarea muzicii din quadriviumul disciplinelor numeral-cosmologice in 
triviumul disciplinelor filologice. Faptul în sine poate fi considerat ca o răsturnare 
la nivel de percepţie si mentalitate a întregului imaginar care până în Renaștere 
evoluează fără fisuri, crize şi revoluţii conceptuale!. Drept consecinţe ale acestui 


= 


„Giulio del Bene said as much in 1586 when he gave a speech to another Camerata in Florence, 
the Accademia degli Alterati, proposing that music should be transferred from the quadrivium to the 
trivium, that is, from the immutable structure of the medieval cosmos to the linguistic relativity of 
rhetoric, grammar and dialectics. In the trivium, music becomes human and can be made infinitely 
malleable by the power or rhetorical persuasion." in: Daniel K. L. Chua, Absolute Music And The 

„puci” conceptual pot fi considerate nasterea operei si a posibilității de 
implementare a conceptului stil în gândirea muzicală, zonă până atunci 
inaccesibilă artelor lingvistice-filologice. 

e.1. De aici, exact ca si în cazul celor patru parametri ai sunetului muzicali, 
s-au articulat patru momente de emergentá si incetátenire a științelor filologice în 
câmpul gândirii şi practicii muzicale. O primă etapă s-a constituit din 
implementarea în câmpul gândirii muzicale a științei retoricii, ca proces însoțitor 
fiind probată și posibilitatea de a formula accepţia muzicală de sti]. Deschiderea 
înspre această „altoire” a retoricii în muzică, având ca mediator şi miză afectele 
umane si realizarea lor muzicală, a devenit posibilă şi în urma conceptului seconda 
prattica formulat de Monteverdi. Un moment semnificativ ar putea fi scrierea 
Nuove musiche (1602) a lui Giulio Caccini (1551-1618) relevantă în atitudinea lui 
analitică față de sensul retoric al ornamentatiei în muzica lui Girolamo Frescobaldi 
(1583-1643). Însă drept deschidere directă înspre realizarea de vârf a retoricii în 
muzica lui Johann Sebastian Bach (1685-1750) poate fi considerat tratatul lui Johan 
Mattheson Der volkommene Kapellmeister (1739), care ca o prioritate referentialá îi 
invocă necesarmente pe Marcus Fabius Quintilianus (33-100 d. H.) cu tratatul 
Institutio Oratoria (publicat în jurul anului 95 d. H.), Marcus Tullius Cicero 
(106-43 1. H.) cu De Inventione (84 1. H.) sau tratatul Rhetorica ad Herennium (88 1. H.) 
atribuit lui Cicero. 

e.2. Exact în anul morții lui Bach — 1750 — este întreprins un al doilea pas în 
direcția deja trasată prin „infuzarea” retoricii în muzică si anume publicarea 
tratului Aesthetica de Alexander Gottlieb Baumgarten (1714-1762). Ca şi în cazul 
retoricii, procedura de adaptare a etimologiei termenului grecesc aisthesis (simţuri) 
a necesitat o deformare pentru a intra în accepţia contemporană de simț pentru 
frumos şi cu o posibilă formă deviantă de gust pentru frumos. Reacţia vehementă a 
lui Immanuel Kant (1724-1804) — nu este posibil ca estetica lui Baumgarten să se 
fundeze pe legitáti obiective — și-a găsit o formă adecvată în cea de a treia din critici 
- Critica puterii de judecată (1790). O reacţie tardivă explicit anti-Baumgarten si 
antiestetică în esenţa ei ar putea fi considerată si celebra scriere a criticului muzical 
vienez Eduard Hanslick (1825-1904) intitulată Vom Musikalisch-Schânen (1854), 
o relativizare speculativă a rolului pe care, chipurile, l-ar avea sentimentele în 
muzică. 


Construction Of Meaning, Cambridge/New-York/Port Melbourne, Cambridge University Press, 1999, 
pp. 34-35. 

1 Ca si construct consensual, conceptul de sunet muzical este constituit din patru parametri — înălțime, 
durată, intensitate şi timbru. Această succesiune reflectă ordinea istorică în care calităţile sunetului 
muzical au fost inventate. Notarea precisă a înălțimilor poate fi atribuită efortului lui Guido d' Arezzo, 
conceptualizarea duratelor a fost realizată în secolele XIII-XIV printr-un efort cumulat al mai multor 
teoreticieni, intensitatea la început „terasată” (baroc) a fost dezvoltată prin inventarea procedeelor de 
crescendo-diminuendo în arta Şcolii de la Mannheim, iar focalizarea pe timbru datează din a doua 
jumătate a secolului al XIX-lea romantic, cu o continuare în creaţia lui Debussy si cu o serie de 
consecinţe subîntinse între concepţia bruitistá si cea sonoristicá. 

e.3. Al treilea pas este întreprins de August Ferdinand Hermann 
Kretzschmar (1848-1924) prin inventarea hermeneuticii muzicale. Devenit celebru 
prin scrierea ghidului sáu de concerte — Führer durch den Konzertsaal (1887-90) —, 
elintrá in istoria muzicologiei prin volumul intitulat Neue Anregungen zur 
Förderung der musikalischen Hermeneutik (Sugestii noi pentru promovarea 
hermeneuticii muzicale, 1905). Făcând legătura între cele două scrieri — ghidul si 
monografia —, devine vizibilă miza pe „tălmăcirea” de substanță speculativă a 
compoziției muzicale, precum si importanţa încadrării ei cultural-istorice în 
vederea unei mai bune înțelegeri (publice). Şi de această dată, ca si în primele două 
cazuri, noua teorie și-a găsit un adversar nemilos în persoana muzicologului 
german August Halm (1869-1929), dar şi continuatori precum Alfred Lorenz 
(1868-1939), autor a patru volume cu hermeneutica operei wagneriene 
(Das Geheimnis der Form bei Richard Wagner), acesta din urmă discreditat pentru 
simpatiile lui față de regimul nazist. Această metodă a hermeneuticii muzicale ar 
putea fi considerată drept un prototip metodologic pentru orientarea 
contemporană de substanță (ideologic-estetică) postmodernă New Musicology 
(Joseph Kerman, Susan McClary, Rose  Rosengard  Subotnick, Daniel 
Leech-Wilkinson, Gary Tomlinson, Lawrence Kramer) cu o predilecție pentru 
metoda speculativ-comparativă si genul de studii culturale cu problematizári 
postmoderne din feminism, minorități sexuale,  postcolonialism sau 
poststructuralism. 

e.4. Un ultim pas este întreprins deja la începuturile postmodernitátii prin 
inventarea semioticii muzicale ca ştiinţă care se ocupă de descifrarea potențialului 
de sens (sugestiv, narativ) al semnelor implicate în ecuația unui text 
(muzical, notional, vizual etc.). Începând cu Charles Sanders Peirce (1839-1914) si 
Ferdinand de Saussure (1857-1913) — ambii considerati ca fondatori ai semioticii — 
si pàná la Roland Barthes (1915-1980), Algirdas Julien Greimas (1917-1992), 
Yiuri Lotman (1922-1993) si Umberto Eco (1932-2016), acest domeniu al cunoasterii 
ştiinţifice s-a prezentat — ca si celelalte trei anterioare: retorica, estetica si 
hermeneutica — drept o stiintá filologicá în esenţa ei si interpretativ-speculativá ca 
metodă. În fapt, semiotica se ocupă de mecanismele generative-conotative care duc 
la producerea semnelor in procesul de constituire a sensurilor, dar si de consensul 
social privind inventarea a însăși semnelor si asimilarea conotatiilor care decurg 
din această procedură de atribuire semantică. Însă aceste două marcaje ale originii 
- lingvistica (ştiinţă notional-discursivá) şi metoda comparativ-speculativá — devin 
cu atât mai vizibile atunci când semiotica este scoasă în afara domeniului său 
originar - lingvistica — si este, spre exemplu, aplicată muzicii. Și atunci chiar in 
pofida unor realizări importante deja în câmpul semioticii muzicale prin idei si 
monografii aparținând lui Kofi Agawu (n. 1956), profesor la Princeton University, 
Jean-Jacques Nattiez (n. 1945), Anthony Newcomb (n. 1941) sau Eero Tarasti 
(n. 1948), semiotica împreună cu retorica, estetica şi hermeneutica se prezintă drept 
forme analitice slabe mai ales în contextul în care în gândirea și practicile 

contemporane se produce o deplasare de la muzica notată (de la conventional la 
grafism) inspre muzica performatá (fárá notatie). 


8. Concluzie 


f. În esență, în cazul muzicologiei este vorba despre un ansamblu de 
scenarii de modelare conceptual-discursivă a sensurilor discursului sonor cu 
referire la criteriul de continut!: aspectele structurale și expresiv-sugestive, sau mai 
precis, a faptului sonor articulat cultural precum actul componistic, actul 
interpretativ și inclusiv actul muzicologic însuși. Într-un al doilea sens, urmând 
muzicologiei aplicate pe act, este vorba despre muzicologia aplicată pe notația 
muzicală (partitura), acestei prime etape urmând posibilitatea unei muzicologii 
orientate pe actul pur — performance — fără existenţa vreunui document doveditor 
precum notația. În final, urmează interpretarea surselor referitoare la evoluția 
gândirii şi practicii muzicale: diversitatea  tipologiilor de texte 
notional-scriptice despre muzică precum: tratate (de orientare didactică), 
scrieri analitice-monografice sau manifesturi (Arte dei rumori de Luigi Russo sau 
Music as Gradual Process de Steve Reich), studiul altor tipuri de text (non-stiintific) 
care oglindesc evoluția gândirii muzicale - memorii, jurnale, corespondență 
(spre exemplu, între Prokofiev si Șostakovici sau Șostakovici si Britten), interviuri 
şi convorbiri (între Stravinski si Robert Craft) sau producții propriu-zis literare 
(Jean-Christophe de Romain Rolland, Lupul de stepă de Hermann Hesse sau Concertul 
baroc de Alejo Carpentier). 

